Misiune de salvare de peste 11 ore în Munții Bihor, după ce un turist din Ungaria a căzut în abruptul unei cascade
Noapte albă pentru salvamontiștii din Bihor. Peste 11 ore a durat misiunea de salvare în cazul unui turist din Ungaria, căzut în abruptul unei cascade. Bărbatul a fost coborât cu targa, lucru îngreunat de terenul accidentat din zonă. Și în Prahova, doi turiști din Germania au avut nevoie de ajutorul salvatorilor, după ce s-au aventurat într-o drumeție pentru care nu erau pregătiți. În total, în ultimele 24 de ore în România, 23 de persoane au fost salvate de pe munte, dintre care 9 au avut nevoie de îngrijiri medicale.